Document ID: 31991D0044

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιανουαρίου 1991 που τροποποιεί την απόφαση 90/525/ΕΟΚ με την οποία παρέχεται η άδεια στα κράτη μέλη να επιτρέπουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου ( 91/44/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/404/ΕΟΚ του Συμβουλίου της 14ης Ιουνίου 1966 περί εμπορίας του δασικού πολλαπλασιαστικού υλικού ( 1 ), όπως τροποποιήθηκε τελευταία από την οδηγία 88/332/ΕΟΚ ( 2 ), και ιδίως το άρθρο 15,
Εκτιμώντας :
ότι με την απόφαση 90/525/ΕΟΚ της Επιτροπής ( 3 ) παρέχεται η άδεια στα κράτη μέλη να επιτρέπουν την εμπορία ορισμένου δασικού πολλαπλασιαστικού υλικού, το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου, στο έδαφός τους για περίοδο που λήγει στις 30 Νοεμβρίου 1991 όσον αφορά την πρώτη διάθεση στο εμπόριο και στις 31 Δεκεμβρίου 1993 στις λοιπές περιπτώσεις -
ότι η Ομοσπονδιακή Δημοκρατία της Γερμανίας έχει ζητήσει να της δοθεί η άδεια να επιτρέψει, κατά τη διάρκεια των ιδίων περιόδων, την εμπορία στο έδαφός της νεαρών φυτών Quercus robur L . που παράγονται στο έδαφος της πρώην Λαϊκής Δημοκρατίας της Γερμανίας από σπόρους που ανταποκρίνονται σε λιγότερο αυστηρές απαιτήσεις όσον αφορά την προέλευση -
ότι, για γενετικούς λόγους, το πολλαπλασιαστικό υλικό θα πρέπει να συλλέγεται στον τόπο προέλευσης, στο φυσικό περιβάλλον των ειδών αυτών, και ότι θα πρέπει να παρέχεται κάθε δυνατή εγγύηση για να εξασφαλιστεί η ταυτότητα του υλικού -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τη Φυτοκομία και τη Δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Το ακόλουθο άρθρο παρεμβάλλεται μετά το άρθρο 1 της απόφασης 90/525/ΕΟΚ : "Άρθρο 1α
Παρέχεται η άδεια στην Ομοσπονδιακή Δημοκρατία της Γερμανίας, υπό τον όρο ότι θα παρασχεθεί η απόδειξη που αναφέρεται στο άρθρο 2 σχετικά με τον τόπο προέλευσης των σπόρων, να επιτρέψει την εμπορία στο έδαφός της νεαρών φυτών Quercus robur L ., που παράγονται από σπόρους που ανταποκρίνονται σε λιγότερο αυστηρές απαιτήσεις σχετικά με την προέλευση, υπό τις ακόλουθες προϋποθέσεις :
i ) τα νεαρά φυτά θα πρέπει να προέρχονται από φυτώρια της πρώην Λαϊκής Δημοκρατίας της Γερμανίας,
ii ) ο αριθμός των νεαρών φυτών δεν θα πρέπει να υπερβαίνει τα 10 000 000,
iii ) η άδεια λήγει, εφόσον αφορά την πρώτη διάθεση στο εμπόριο, στις 30 Νοεμβρίου 1991 και, εφόσον δεν αφορά την πρώτη διάθεση στο εμπόριο, στις 31 Δεκεμβρίου 1993 ." Άρθρο 2 Η παρούσα απόφαση απευθύνεται στα κράτη μέλη . Βρυξέλλες, 16 Ιανουαρίου 1991 .

Labels: 3
6